## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2018. december 14-ei ülésére)

**TÁRGY: TOP-1.4.1-16-bk1-2017-00007. AzonosítóSZÁMÚ, „MINI BÖLCSŐDE ÉPÍTÉSE CSENGŐDÖN” című PÁLÁYZATHOZ kapcsolódó közbeszerzési eljárás megindítása**

### Csengőd Község Önkormányzata pályázatot nyújtott be a TOP-1.4.1-16 kódszámú, a foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével című pályázati felhívásra.

A TOP-1.4.1-16-BK1-2016-00007. azonosítószámú, „Mini bölcsőde építése Csengődön” című pályázat vonatkozásában az Önkormányzat 75 000 000.- ft-os támogatást nyert.

Az építési beruházás értéke eléri bruttó 65 532 000.- Ft-ot. Az építési beruházás vonatkozásában a Magyarország 2018. évi központi költségvetéséről szóló 2017. évi C. törvény 71.§ (1) bekezdésének b) pontja alapján közbeszerzési eljárást kell lefolytatni.

A Közbeszerzési Szabályzat szerint az önkormányzat az ajánlatok elbírálására a Kbt. 27. § (4) bekezdése alapján a polgármester javaslatára legalább 3 tagú bírálóbizottságot hoz létre.

A bírálóbizottságnak kötelezően tagjai megfelelő pénzügyi, közbeszerzési, jogi és a közbeszerzés tárgya szerinti szakmai szakértelemmel rendelkező személyek.

A 322/2015. (X. 30.) Korm. rendelet 4. § (1) bekezdése alapján az építési beruházás esetén a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el.

Az ajánlatkérő nevében az eljárást lezáró döntést meghozó személy nem lehet a Bíráló Bizottság tagja.

A Bíráló Bizottság szakvéleményt és döntési javaslatot készít az Önkormányzat (ajánlatkérő) nevében közbeszerzési eljárást lezáró döntést meghozó Képviselő-testület részére.

A közbeszerzési eljárás lefolytatásához szükséges megbízási szerződés megkötésére sor került. A közbeszerzési eljárás lefolytatását a Bács-Tender Kft. vállalta.

A fentiek alapján javaslom, hogy a Képviselő-testület a határozat-javaslatokban foglaltak szerint döntsön.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2018. december 10.**

**Lajter Ferenc sk**.

polgármester

### HATÁROZAT-JAVASLAT

Csengőd Község Önkormányzatának Képviselő-testülete

### A TOP-1.4.1-16 kódszámú, a foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével című pályázati felhívásra benyújtott, TOP-1.4.1-16-BK1-2016-00007. azonosítószámú, „Mini bölcsőde építése Csengődön” című pályázathoz kapcsolódó építési beruházás vonatkozásában a közbeszerzésekről szóló 2015. évi CXLIII. törvény 115.§ (1) bekezdés szerinti nyílt közbeszerzési eljárást indít.

1. közbeszerzési eljárás Bíráló Bizottságának tagjává választja:
   1. jogi és közbeszerzési szakértelmet biztosító: Dr. Nedwed Máriát
   2. pénzügyi szakértelmet biztosító Béleczkiné Budai Anitát
   3. a közbeszerzés tárgya szerinti szakértelmet biztosító Zahorszki Sándort.
2. felhatalmazza a Polgármestert
   1. az ajánlattételi felhívás és dokumentáció jóváhagyására,
   2. a Közbeszerzésekről szóló 2015. évi CXLIII. törvény 115.§ (2) bekezdésében meghatározottak alapján az ajánlattételi felhívás kiküldésére, illetve
   3. a szükséges intézkedések, nyilatkozat megtételére.

**Felelős:** polgármester

**Határidő:** folyamatos